মুহাম্মদ: দ্য লাস্ট প্রফেট
মুহাম্মদ: দ্য লাস্ট প্রফেট (ইংরেজি: Muhammad: The Last Prophet, অনুবাদ 'মুহাম্মদ: সর্বশেষ নবী') রিচার্ড রিচ পরিচালিত ২০০২-এর একটি অ্যানিমেশনকৃত কুরআনিক মহাকাব্যিক চলচ্চিত্র। চলচ্চিত্রটি মার্কিন যুক্তরাষ্ট্র এবং যুক্তরাজ্যের সীমিত কিছু সিনেমা হলে মুক্তি পায়। এই ছবিটি ইসলাম ও মুহম্মদের প্রাথমিক দিনগুলির উপর দৃষ্টি নিবদ্ধ করে। এতে নবী মুহাম্মদ (সাঃ)এর নবুয়াতকালীন প্রাথমিক সময় থেকে শুরু করে মক্কা বিজয় পর্যন্ত ঘটনাবলি তুলে ধরা হয়েছে। কার্টুনটি আরবি, ফ্রেঞ্চ, তুর্কি ও মালয়সহ বিভিন্ন ভাষায় ডাব করা হয়েছে। কার্টুনটির ইংরেজি সংস্করণের সংলাপের সাথে আরবি সংস্করণের সংলাপের পার্থক্য রয়েছে এবং আরবি সংস্করণের সংলাপে প্রথাগত ইসলামী ইতিহাসের বর্ননার সাথে অধিক সামঞ্জস্য ও মিল রাখা হয়েছে। গল্পের বর্ননাকে শিশুদের জন্য আকর্ষনীয় ও সরল করার জন্য মূল ধারাবাষ্যকার চরিত্র হিসেবে বেশ কিছু কাল্পনিক চরিত্র রয়েছে, যার মাঝে প্রধান হল বর্ননাকারী কাল্পনিক সাহাবী মুসলিম চরিত্র মালেক, যে তার মেয়ে সিহামকে তার চোখে দেখা ও তার সামনে ঘটে যাওয়া নবী মুহাম্মাদ (সাঃ) এর মাধ্যমে ইসলামের বিস্তারের ঘটনা বর্ননা করে। ইসলামী আইন ও ঐতিহ্য অনুসারে, মুহাম্মাদ এবং প্রথম চার খলিফা (আবু বকর, উমর, উসমান এবং আলী) চলচ্চিত্রে বা এর কোনো প্রিক্যুয়েলে চিত্রিত হয়নি। মুহম্মদকে অন্তর্ভুক্ত করার দৃশ্যগুলি তার দৃষ্টিকোণ থেকে দেখানো হয়েছে, বর্ণনাকারী দ্বারা তার শব্দগুলিকে ব্যাখ্যা করা হয়েছে। ছবিটি আল-আজহার আল-শরীফ কাউন্সিল (মিশরের ইসলামিক রিসার্চ একাডেমি) এবং লেবাননের সুপ্রিম ইসলামিক শিয়া কাউন্সিল দ্বারা অনুমোদিত হয়েছে। কিছু চরিত্র যেমন প্রধান চরিত্র মালেক এবং তার পরিবারের বাকি অংশ কাল্পনিক।